c: text/html

text:
Recientemente Partido MAS a haci un donacion di un bunita suma na Funari. Funari ta un fundacion sumamente valioso pa nos comunidad cu ta existi pa ya mas di 35 aña caba. Funari ta duna sosten y apoyo na personanan cu algun tipo di reto fisico y ta encurasha mas inclusion di cada un di nan clientenan den nos comunidad.
Srta Jenny Ras, kende ta candidato riba e lista di Partido MAS ta un cliente di Funari y ta un tremendo ehempel cu personanan cu retonan fisico por y merece di tin un trato igual den nos comunidad. Bandera cu sticker no ta yuda nos communidad, pero extendiendo un man na nos prohimonan si ta yuda.
Partido MAS ta elogia e bunita trabou di Funari y ta duna apoyo na e fundacion por medio di un donacion di un bunita suma pa asina por sigui yuda cada un di nan clientenan kibra barera y crea futuro.
Partido MAS a haci donacion na Funari
Recientemente Partido MAS a haci un donacion di un bunita suma na Funari. Funari ta un fundacion sumamente valioso pa nos comunidad cu ta existi pa ya mas di 35 aña caba. Funari ta duna sosten y apoyo na personanan cu algun tipo di reto fisico y ta encurasha mas inclusion di cada un di nan clientenan den nos comunidad.

robotstxt: allowed

filter: keep


text:
E lenga di resistensia, e bos di un pueblo trahado guia pa chapi i kueru fin di anja ta algu pa esnan sinta riba puestonan haltu tin ku tene debido kuenta kune. Niun tin skapatorio ora e koro zona, ora e tobo wordu bati. Ni maske bo tabata e supuesto angel wardado di e mesun pueblo ku pa anjos a keda wanta atras, no tin kwent’i ku bo a sigi kria un konsenshi sosio-politiko kritiko den tur barionan empobresa i hasta medio klase te riku ora ne momentu ku otro luchadonan a perde rosea. Ora Tambu dal aden su ira ta sin miserekordia, esaki lider di Pueblo Soberano Helmin Wiels por a sinti e prome bja dia Aya i su grupo a los e kantika “Mas Skuma Ku Chukulati”. E Tambu den un tempu trankil ta splika kon pueblo a hendel e desepshon despues di e elekshon di 19 di oktober kaminda PS a gana komo e partido ku mas voto. Aya ta kanta entre otro kon Wiels su politika ta un di papia papia so, un bon salesman, papia indoktrina, ku a konvensele pa sostene, pa konfie pero na final Papaito a bira Mamaita un metsla sin kuchu, un papiado ku tin zip di patras. E mesun hilu kora ta wordu kanta pa lider dje partido ku tabata of ta para pa independensia den e kantika di Tambu di Monchi i grupo Sorpresa ‘Mi Ta Kwe Bo Ta Tuma’. Aki den Monchi ta bin argumenta agresivo kon Wiels su prinsipionan sosial revolushonario a dirti ne momentu perta kaminda e strategia di un politiko oportunista ta tumba ideologia, etika i moral pa por forma huntu ku PARista Glen Sulvaran bulado di kura un gobiernu pa Korsou. Monchi komo kantante no ta laga niun espasio pa spekula i for di su riflu verbal e ta tira letranan pa Wiels mane: “Bo ta mas ladron ku esnan ka horta, Bo a traishona bo pueblo,
No tin un kaminda pa hinka bo kara.
Dia Rozier a kwe hesu ba rabia|Dia Cleopha a kwe hesu ba zundra|Awo ku Glen a kwe Wiels a tuma.
Mi pueblo habri boso wowo, ta un gobiernu di korupto”
E di tres Tambulero ku ta bosifera e pensamentu di pueblo ta Pincho i su komposishon di Tambu ta kwestiona kon ta posibel ku Helmin Wiels diripiente a bai djoin ku partidonan politiko ku semper ela kataloga komo enemigu: “Bo di bo no ta traha ku nai…pa bo ma vota… Awo bo ke un Taken kabinet (?)”
E delaster kritika popular musikal ta bini for di e grupo Zojojo i Mistica pero e bja aki no ta buta atenshon ne boltumentu di Wiels pero mas bien riba su vishon pa un Korsou independiente guia pa su partido. Mistica su bos di oro ta ranka sali ku un proganda anti-emansipatorio tanten Wiels ta hasi pantomina den politika konstitushonal: “Independensia ta loko bo mester ta, saka e wiel for di e gobiernu, sigui ku e kruiwag.” E Tambu aki spesifikamente ta indika ku Korsou falta hopi desaroyo politika madura pe bira independiente i ku klamor Mistica ta bedei ku nos “tin ku keda tene na saya di Ulanda” suponiendo te ora kos drecha pa laga los dje kolonisado.
Kwater Tambu tanki gera ta ferfelu pa desminti ku nan no ta yena kan kan ku berdat ku Wiels mes a yuda krea. Por bagatelisa hasi mane ta Tambuleronan bashi, ni awa i lus nan por paga i ku ta kwe fama kantando e lider di PS pero realidat ta ku sierto moveshon politiko astuto despues di elekshon den bista di pueblo a resulta un desepshon i e kousa noble di independensia tambe a hanja un sla na momentu ku e grupo di Tambu mas fama ta deskonseha pueblo pa bira un pais independiente. Musik ta poderoso i su potensia pa bringa kontra manipulashon den politika lo nifika algu serio solamente si e preshon sigi henter anja. Esei te maldishon di Tambu ku bo tin ku warda un 11/12 luna te ora bo por skucha bos di pueblo sin muchu sensura riba kosnan ku a tehi nan of hasi nan bida kontentu.
Honor ta bai na tur e Tambunan ku a remplasa periodismo ora prensa mester tabata mas kritiko pero pa motibunan di interes finansiero a laga pueblo konfundi, desampara. Den futuru serkano e Tambu lo mester bira e instrumento pa kwestiona bankonan i seguronan i otro den sektor priva ku riba mesun malchi di malehempel ta abusa, manipula bida di hende pa nan saku. Si e mensahe skerpi analitiko por avansa riba tur level nos por kristalisa un sosiedat un tiki mas hustu i e ora ei por papia o sonja ku pas.
http://m.soundcloud.com/morgan-isenia/grupo-sorpresa-mi-ta-kue-bo-ta
http://m.soundcloud.com/morgan-isenia/aya-i-su-grupo-bo-ta-mas-skuma
[« Kwa te emisoranan ku ta ninga di toka Tambunan ku ta kritika Wiels?
[« 2013 Bati Huda lo drei riba Helmin Wiels?
[« Si i NO a pasa pa olvido ta nifika ku Neo-Liberalismo, Kapitalismo salbahe a disparse tambe for di Korsou?
[« Kon pueblo por midi ku e pakto di sosialismo/independentista ku kapitalismo 3.0 por prospera di berdat?
[« Liderasgo vishonario ta nifika di laga bo partner den sosialismo na kaya paso nan no ta serio of muchu adikto na ‘bolo’ pa frei e real kapitalista koriendo e riesgo ku bo lucha emansipatorio ta plama for di otro?
[« Tin periodista ku a hasi Wiels e pregunta ku e kos ela hasi e mes den su bida anterior prome ku 19 di oktober lo a yame ‘froude elektoral’?
[« Por papia di PAS si Wiels despues di publikamente deklara ku e no ke gera mas ta tilda Dwight Rudolfina di ta un drogadikto, humado kos, tuma di kos pasobra ela kwestiona su pasonan skuins dwars?
[« Ki sorto di forsa Wiels tin pa domina su vishon sosialista riba e poder di kapital sin sosten i posibel mob ilisashon di 20mil piku votado di MFK i MAN ku ela eksklui?
[« Konta ku e Tambunan riba VBC i Ong Wichi?
[« Orashon nashonal pa gobiernu dekreta un ordenansa ku ta obliga emisoranan di toka 25% Tambu di nan selekshon musikal?
[« Unda e Tambu pe gobernado Goedgedrag a keda?


text:
White wealth accumulated after the era of Dutch enslavement in Curacao is being documented. The first series starts with analyzing the way wages have risen for 125 Dutch white and Creole white families (that occupied the land and controlled the economy and finances) from systemic plundering the black community while the new freedom meant new systems of enslaving a nation of black people.
Category: Cecile Fatiman
You Can’t Assassinate Black Freeness
1795, Vensiendo sin Muri – 220 Aña
1791 Haiti a baster, 14 di ougustus e Bwa Kayiman seremonia di Vodou kaminda Haitianonan a hura i inisia di lucha i vense riba e sistema di sklabitut. Bombanan sutado i vitonan a konspira kontra nan shon, invoka un matansa pa demostra nan lealtat na nan rumannan sklabisa pa logra gradonan di libertat na e isla antes yama Saint Dominque. Notisia a plama ront Karibe i ku na mesun momentu mas i mas sanger a keda sakrifika pa anunsia e fin di genesidio pretu. Esaki tabata e som total di tur e rebelionnan organisa ku a kuminsa prome i despues di 1791. Cuba, Dominica, Puerto Rico, Martinique, Guadeloupe, Jamaica, Brazil, Colombia, Venezuela, Guyana, Barbados, Antigua, Nevis, Virgin islands, St. Vincent & Grenadines, Grenada, Trinidad & Tobago, Anguila, St. Lucia, Aruba, Boneiru, St. Maarten, Statia i Saba.
Apenas un luna despues na Jamaica nan tabata kanta kantikanan dje revolushon Haitiano. 12.864 hende pretu sklabisa, 3,564 hende blanku, 3.714 hende pretu liber segun senso di 1789 na Korsou ta mustra ku ni maske e populashon di desendensia Afrikano tabata e mayoria nan no tabata sa di domina e minoria blanku den karni i spiritu. Varios rebolishi for di Afrika prome ku nan a keda buta den e barku i durante e biahe Transatlantiko pa Karibe i despues a keda registra den e historianan oral di rebeldia ku a sirkula tur e islanan rekargando e energia di e almanan pretu pa libera nan mes na kada oportunidat ku nan por a krea ku sodo, sanger i strategianan spiritual.
Ampliamente e historia den Napa 1983 di Amigoe ta keda splika di sorpresa e tempu ei na Papiamentu. 17 di ougustus un fecha karga pa sintimentunan di odio propio den un mosaiko di mentalidat kolonial.
Awe Ulanda mester a bin dilanti e komite kontra diskriminashon rasial na Vienna, Suisa kaminda e organo di Nashonnan Uni a duna di konose den palabranan fini i brutu kla ku e gobiernu Ulandes ta eherse manegonan i aktonan rasista kontra su suidadanonan den reino di desendensia Afrikano. Manan e representante di gobiernu na Den Haag por kontesta e komentario i preguntanan ku e reportero speshal a hasi. Remarkabel tabata ku islanan BES no tin representante pasobra awoki nan ta parti di Ulanda i ni maske tur e werewere kolonial ku Ulanda ta kousando na Aruba i St.Maarten nan representantenan a papia mane no tin opreshon rasial for di man di gobiernu di Den Haag i internamente riba e islanan mes.
E cheri riba e bolo pruimu tabata ku Korsou no a wori mes pa manda un representante di gobiernu i sosiedat sivil pa keha, komenta i testigua dilante e komite kon ta para ku e eksperiensia rasial den e konteksto neokolonial, kapitalista.
Rif lo respu sanger ketu bai te ora seriedat tei bira e norma pa drei e pais aki segun e huramentu bou di sterki i polbu 220 ana pasa.


text:
Nos naturalesa ta brinda nos hopi forsa curativo. Hopi biaha nos no ta conciente di esaki. Esaki ta e rason pa trese un workshop cu e tema ‘Wellness cu puro naturalesa’ pa abo cu kier un experencia diferente!
E workshop ta un iniciativa di Comprondiendo Bida y Camacuri Residence cu ta bay introduci tambe un programa di wellness como parti di su servicionan. A scoge pa cuminsa oktober 1, den e luna di prevencion di cancer y brinda e workshop pa un prijs special di solamente 25 florin pa nos hendenan local.
Di e forma aki kier duna e oportunidad pa tur hende sinja algo balioso pa nan bida na un prijs abou. E ta un oportunidad pa trese hende hunto na un forma ameno y cu un concepto diferente.
Den e actividad aki e participantenan por pone nan preocupacion di tur dia un banda y traha tempo pa nan mes.
Awendia hopi hende tin mesun issues, hopi trabou y bida druk, dus ta bon pa nan para keto un rato y relaja, malcria bo mes, hasi bo cabes bashi y ta bezig cu bo curpa.
Ta bon pa nos realisa cu nos curpa ta e vehiculo pa tin un bida saludabel. Pesey ta bon pa dun’e atencion cu e merece.
E workshop ta pa hende di tur edad, pa hende muhe y homber. Nos ta invita bo pa traha tempo pa bo curpa na un forma preventivo y sinti bo mes bon cu bo curpa. Sinja sinti, kico bo ta sinti eigenlijk ora bo ta duna atencion na bo curpa? Biba cu bo curpa den e momento, cu atencion dirigi (mindfulness). Cada dia nos ta ripara cu tin mas hopi caso di cancer. Nos ta puntra nos mes pakico y kico esaki tin di hasi cu nos forma di biba?
E workshop ta preventivo y ta laga nos comunica cu nos curpa. Nos por sinti si e ta saludabel y con pa manten’e saludabel, sin warda te ora nos tin sintoma. E ta un actividad carinjoso pa bo cartera, e ta sinja con pa relaja pa poco placa cu judansa di naturalesa, dor di usa loke naturalesa ta ofrece. Aruba tin asina hopi pa ofrece y ta bon pa nos ta conciente cu no ta tur cos mester costa hopi placa.
E programa ta ensera rek y strek, scrub cu judansa di lama, massage bo mes cu hot stones di Aruba y azeta di massage cu bo mes por traha, meditacion relajante y caba cu dushi thee cu nootjes, koeki y fruta.
Ki dia? Diasabra, 1 di oktober, di 4.30 atardi te 6.30. E ta cuminsa y caba na Camacuri Residence, cu un parti na lama.
Mas info & registra? Tel. 741 3300 (Ingrid) Tel. 734 1994 (Francis) of bay na e website di Camacuri of Comprondiendo Bida of Comprondiendo Bida riba Facebook.


text:
Mi ta pone mi punto di bista como no-creyente. Bo no mester di Dios pa haci bondad, pero bo por usa Dios pa comete maldad.
Saca for di mi nota pa esnan cu ta husgami pasobra mi ta un no-creyente: “Ken, Ami?” Si mi a bandona Religion, no kiermeen cu mi ta sin rumbo
Si mi no ta Spiritual, no kiermeen cu mi falta escencia
Si mi ta prefera Logica, no kiermeen cu mi no por crea momentonan magico
Pasobra aunke biento a contesta mi oracion, semper mi ta anhela y spera
Pasobra aunke mi ta nenga di invoca Spirito, mi sa cu bida ta brota for di mi
Pasobra aunke cu e Universo no a conspira pa mi cumpra spicenan, mi platonan ta yena cu mi hechizo di amor
Mi no mester di e Universo inmenso y mudo pa mi oreanan, si e Tera y e orkesta symfonico di su criaturanan por trankilisami
Locura no ta autenticidad, siguridad y trankilidad no ta haula kitando mi libertad. Reglanan absurdo imponi door di mes si ta. Lucha y sufrimento no ta mito. Bisando cu tur cos ta bon, mientras bo curason ta pena si ta.
Si mi tin bastante rabia paden, no ta pasobra mi no tin lugar mas pa stimacion
Si mi odia un persona, no ta pasobra mi kier pa tur cos malo pas’e
Si mi stima un persona, no necesariamente mi mester ta contento cu ne tur ora
Si mi ta cana cu Luz, no necesariamente e ta hacimi un persona Amoroso
Si mi no ta kere den Luz, no necesariamente mi ta un persona sin Amor


text:
(55)27890384
Whatsapp: +34 608 52 49 40
Prueba prueba Prueba prueba Prueba prueba
Impuestos y envío no incluidos
Ver ficha técnica completa
- Autor: Prueba prueba
- Estado: Público
- N° de páginas: 111
- Tamaño: 150x210
- Interior: Blanco y negro
- Maquetación: Pegado
- Acabado portada: Brillo
Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba Prueba prueba
Otros libros que puedan interesarte


text:
2012…e fin di e calendario di Maya. 2012…e anja pa nos re-descubri amor incondicional?
Tin hopi hende ta pensa cu 2012 lo ta e punto di cambio pa un era nobo.
Un era unda hendenan lo scoge pa humanidad riba tecnologia.
Pa Amor riba Miedo.
Pa Hermandad, riba Materialismo.
Pa Bida riba Stress.
Pa Wellness riba Ansha.
Nos ta drenta un era unda majoria mucha y hoben tin hopi mas informacion cu nan majornan y nan educadornan. E ora ta bira tempo pa nos cuminsa scucha nan cu mas atencion. Futuro ta di nan. Sinja nan dor di ta nan miho ehempel.
Un era unda structuranan di poder ta bay cambia. E experencianan di e poder di e pueblo pa baha gobernantenan corumpi den Medio Oriente a sinja mundo cu e poder no ta solamente cerca esunnan cu e poder legislativo, pero mas bien cerca e ‘hende’, e pueblo. E sa miho kico ta bon p’e, paso e ta esun cu conoce su realidad di bida miho.
2012 por bira BO anja pa:
• Re-conecta cu bo mes poder y us’e pa crea un ABO nobo, pero tambe un SOCIEDAD nobo
• Biba den Conciencia Activo pa sa kico ta un bon escogencia
• Responsabilidad mutuo pa sa cu ta importante pa laga atras un mundo miho cu bo a haja
• Biba awe cu bista pa futuro. Bo descendientenan lo agradicibo
• Puntra si bo ta gusta loke bo ta wak rond? Si bo contesta ta ‘si’, duna mas di bo mes pa crea mas. Si bo contesta ta ‘no’, puntra bo mes kico bo por cambia pa miho…
Pasa un felis cambio di 2011 pa 2012: BO Anja pa ta E Cambio cu Abo kier mira den e Mundo! Djis Hasi’E!


text:
Pa medio di e pakete Prosperidad Comparti cu Gabinete Mike Eman II a introduci na comienso di 2017, inicio di aña escolar lo ta mas facil pa hopi famia di menos recurso na Aruba. “Nos ta poniendo atencion specificamente riba famianan y sigura cu nan yiunan ta bay scol,” asina Prome Minister Mike Eman a declara durante un anuncio na prensa diabierna merdia. Famianan cu ta riba bijstand ta haya pago mensual di Schoolkinderentoeslag mensual, un pago unico na inicio di aña escolar y tambe gran parti di e ‘Ouderlijke Bijdrage’ cu ta pago anual di scol. Adicionalmente, famianan cu un entrada bou di 37 mil Florin pa aña ta haya subsidio pa pago di fondo di buki di Colegio Arubano.
Na 2009, tempo cu Gabinete Mike Eman a inicia su prome termino, un di e prome decisionnan cu a tuma tabata pa aumenta Bijstand y di biaha a introduci un Schoolkinderentoeslag. E subsidio aki a cuminsa na 100 Florin, a subi na 200 Florin un aña desues y e aña aki a bira 250 Florin pa cada mucha di e famia cu ta bay scol. Esaki ta nifica cu un famia cu dos of tres yiu cu ta bay scol, ta ricibi 500 of 750 Florin pa luna, cual sigur ta un ayudo importante na e entrada di e cas.
E famianan aki tambe ta ricibi, un biaha pa aña, na inicio di scol un asina yama ‘Eenmalige Schoolkinderentoeslag’ cu inicialmente tabata 120 Florin pa mucha, pero a conoce un aumento pa 220 Florin pa mucha te na un maximo di 800 Florin pa famia. Gobierno tambe ta duna asistencia den e pago di ‘Ouderlijke Bijdrage’ caminda un suman di 120 Florin pa mucha di famia den Bijstand, ta bay directamente pa e scol y di e manera aki ta sigura cu ningun mucha ta keda sin bay scol, dor cu su mayornan no por cumpli cu e schoolgeld.
Premier Eman a encurasha tur mayor cu ta cumpli cu e criteria pa ricibi e subsidio, pa acudi lo mas pronto posibel na Departamento di Asuntonan Social pa entrega e pruebanan cu e yiunan ta bay scol pa asina ricibi e yudansa. “Ta spera cu cada famia cu tin reto adicional na loke ta cubriendo cu e aumento aki, por acudi tempran na Sociale Zaken pa yuda nan,” asina Minister President Eman a bisa. “Nos ta sigura cu cada mucha por bay cu nan buki, nan paña y alimentacion necesario pa habri un aña escolar positivo. Den e vision di Gobierno, ta brinda e aumentonan como un refuerso grandi pa e famia.”
E pakete di ‘Prosperidad Comparti’ lansa na comienso di aña ta inclui ademas di e aumento di bijstand y schoolkinderentoeslag, tambe un aumento di pensioen di biehes, aumento di salario minimo y reduccion di tarifa di coriente residencialy tambe comercial. Prome Minister Mike Eman den nomber di Gobierno di Aruba ta desea hopi exito na tur e muchanan cu ta bay cuminsa of continua cu nan estudio. “Gobierno tey hunto cu boso y nos sosten na cada famia na e momento importante di inicia aña escolar.”


text:
No opstante nos posishon komo pais outónomo chikitu, Kòrsou te ainda ta un refugio pa siudadanonan for di paisnan muchu mas grandi i poderoso den region. Ounke nos ekonomia a keda atras, te ainda nos tin un nivel di bida, infrastruktura i posibilidatnan pa bai dilanti, ku ta atraktivo pa hopi hende. Di echo nos mester gradisí nos lasonan ku Reino pa esaki.
Nan ta brinda nos protekshon kontra menasa interno i eksterno, kooperashon, ekspertisio i sosten, un sistema hudisial konfiabel i atmishon na Oropa i na posibilidatnan komersial i supsidionan Oropeo. Nos mester hasi bon uso di tur esaki, orguyoso di nos kalidatnan propio, pero sin kompleho ku ta stroba nos pa aseptá sosten kaminda nos tin nesesidat di esaki.
Ademas nos mester sigui fortifiká nos lasonan ku otro paisnan den bisindario, pa asina promové kooperashon ekonómiko i kultural den region. Tur tempu Kòrsou a sa di usa su posishon geográfiko, infrastruktura i dominio di idioma, pa presta servisio na otro pais, sea riba tereno di refinahe di petroli, drecha barku, distribushon di kargo, servisio finansiero i klaramente turismo.
Nos ke sigui sirbi komo brùg entre Latino Amérika, Karibe, Oropa i Estadonan Uní, usando nos lasonan ku diferente region i pais i alabes komo parti di Reino ku lasonan spesial ku Komunidat Oropeo. Den esaki tambe nos mester hasi uso mas efikas di e ret di kontakto internashonal i embahadanan di Reino.
Ta importante pa nos habri nos mes atrobe pa hasi komersio aktivamente ku paisnan den eksterior, kaminda nos ta optené nos divisanan. Den e sentido akí nos ke men tur pais eksterior – ku e posibilidatnan nobo di internet, mundu kompletu ta un kliente potensial, en partikular di servisionan ku nos por presta for di aki via Internet.
I nos no mester lubidá tampoko nos diáspora – tin hopi Kurasoleño den eksterior, ku stima Kòrsou i maske (ainda) nan no ke regresá, nan tin ekspertisio ku por ta sumamente útil pa desaroyo i promoshon di Kòrsou.
BISTA RIBA MUNDU
Nos punto di lansa pa relashonnan internashonal, ta ampliashon di nos bista riba mundu. Ainda demasiado biaha algun habitante ta konsiderá Kòrsou komo núkleo di mundu, i naturalmente esei no ta e kaso. Ignorá tendensianan mundial ta kousa retraso i asta por ta peligroso, kòrda e problemátika di refugiado, pero tambe posibilidatnan ekonómiko meimei di globalisashon kresiente.
Asina nos por presentá nos mes komo no solamente destinashon turístiko, pero tambe komo lugá dushi pa biba, for di kua por ehèmpel trahadó di konosementu online por ofresé nan servisio na mundu i alabes generá divisa pa Kòrsou.
Algun punto di akshon konkreto:
- Fortifikashon di nos partisipashon na organisashonnan regional Karibense manera ACS, Caricom, OECS, ECLAC i PAHO;
- Pa promové nos servisio finansiero, sera mas akuerdo fiskal, akuerdonan pa interkambio di informashon i akuerdonan duanero tantu den nos region Latino Amerikano i Karibense, komo den otro partinan di mundu. Ademas tuma tur medida nesesario pa Kòrsou komo sentro finansiero kumpli ku stipulashonnan internashonal, pa evitá ku otro paisnan pone nos riba lista pretu di paisnan ku no ta kumpli ku nan;
- Organisashon aktivo di mishonnan ekonómiko pa intensivá lasonan komersial i akuerdonan di kooperashon (manera firmá resientemente ku Cuba) i pa atraé imbershon for di teritorionan prometedor i evaluashon di e resultadonan;
- Utilisá chènsnan originá pa e interes di China pa imbertí den region.


text:
Durante e fin di siman Presidente di FIFA sr. Gianni Infantino a haci un bishita di cortesia cerca su Su Excelencia Gobernador di Aruba sr. Alfonso Boekhoudt.
El a ser acompaña pa e Presidente di AVB sr. Richard Dijkhof y hunto cu nan dos otro miembro mas di FIFA; sr. Mattias Grafström, consehero di e Presidente y sr. Véron Mosengo-Omba director di miembronan asocia y desaroyo.
Durante e encuentro ameno sr. Gobernador a entrega e Presidente di FIFA un bunita regalo y e na su turno a regala sr. Gobernador un recuerdo di FIFA.


text:
Macramé ta un forma di arte. E ta un tecnica di obra di man, un manera di borda, trahando conopi cu cabuya sin ningun instrument, cu ta resulta den productonan decorativo y practico. Algun hende ta yama macramé e arte di traha conopi decorativo.
Tempo mi tabata staciona na Tripoli nos a mira macramé cu tabata wordo uza pa traha randnan decorativo pa e pañanan cu ta cubri lomba di camelnan. Mi señora Beatriz d.f.m. a keda masha intriga, pero e no a haya ningun hende pa siñe e arte. Macramé ta bin di un palabra “migramah” di e tehadonan Arabe di siglo 13 cu ta significa rand of fraña. Moronan a hiba e arte macramé pa Spaña y di aya el a plama den henter Europa. Marinonan a cuminsa haci macramé den nan tempo liber y tabata bende nan productonan caminda na tabata yega. Asina nan a hiba e arte aki pa tur skina di mundo.
Na 1974 cu nos a bay biba na New Jersey, macramé tabata gosa di un popularidad inmenso y mi señora Beatriz d.f.m. facilmente a haya un tayer caminda e por a siña e forma di arte.
Y con el a siña! El a bira un experto. Na 1979 nos a muda pa Miami y aya el a traha hopi hengel di colga mata rond di nos piscina. El a traha decoracionnan di Pasco, hengel pa botter di biña, macuto pa corant y revista di riba floer.
Na 1987 nos a muda bek pa Aruba y tabata dificil pa haya e cabuyanan necesario, pero e no a stop cu macramé. Ki ora cu nos bay Merca nos tabata trece cantidad grandi di cabuya, renchi di palo y metal, boton di decoracion, etc. Aunke macramé a cuminsa perde su popularidad na cuminsamento di e decada 1980, Beatriz a sigui cu su hobby te su morto na 2003. Apesar cu el a pasa su ultimo añanan riba rolstoel, e no a stop. El a haci macramé pa nos cas, pa nos yiunan y pa regala amigonan na tur parti di mundo: Na diferente estado na Merca, di Florida te California; na Canada, na Corsou, hasta na Australia.
Awendia e arte di macramé casi no ta wordo practica na Aruba, pero mi kier recorda cu un tempo tabatin un Arubiano, Beatriz Harms Lopez-Henriquez kende a laga un legado como un amante y experto den e arte perdí.
Skirbi pa Clyde Harms


text:
WILLEMSTAD — Despues di 3 dia di trainingnan intensivo den KNVB Sport Complex na Zeist, ayera djadumingu 11 di yüni, nos selekshon nashonal a sali pa Canada pa enfrentá e selekshon di Canada den un wega di fogeo komo preparashon pa e 2 evento grandi nan ku nos selekshon tin na kaminda.
Nos kuerpo tékniko i e sobra hungadónan di nos selekshon residensia na Kòrsou tambe a sali den oranan di mainta rumbo pa Canada pa huntu ku e grupo ku a sali di Hulanda sigui ku e preparashon nan pa e wega di fogeo kontra Canada.
E partido aki lo tuma lugá djamars 13 yüni próksimo den e stadion Saputo na Montréal, Canada pa 7:30pm ora di Canada.
E siguiente dia, 14 di yüni, nos selekshon lo bin Kòrsou pa sigui ku e training nan pa e wega di fogeo kontra Nicaragua.
E partido kontra Nicaragua lo tuma lugá djasabra 17 yüni 8’or di anochi den Stadion Antoine Maduro (SUBT).
Karchinan pa e partido aki lo ta optenibel na FFK bou di ora di ofisina, Botika Mampuritu, Beep Beep i pòmp di gasolin Santa Maria.
Dia di wega karchinan lo ta optenibel na e lokèt nan di Stadion Antoine Maduro.
E partido ta kuminsá 8’or di anochi pero portanan ta habri for di 5’or di atardi, yega trempan pa evitá e tráfiko!
E preisnan pa e diferente sekshonnan ta lo siguiente:
- Sekshon A; Tribuna pariba di tribuna di honor ta Fl.50,-
- Sekshon B; Tribuna patras di golnan na lado di Maripampoen ta Fl.25,-
- Sekshon C; Tribuna patras di golnan na lado di Willemstad òf Tribuna pabou di tribuna di honor ta Fl.25,-
- Den e sekshon B i C (tribuna patras di golnan) mucha te ku 12 aña i 60+ ta paga Fl.15,-
Tambe nos tin e famoso shalnan atrobe ku diseño nobo i adaptá spesial pa nos klima. E shalnan aki ta optenibel na FFK bou di ora di ofisina i ta kosta solamente fl. 25,-
Un yamada ta bai na hinter e pueblo di Kòrsou pa bin na bòshi, bin disfrutá di un tremendo partido! Sali ku bo bandera di Kòrsou, bo t-shirt, bo shal, bin apoyá i sostené nos hungadónan komo e number 12!


text:
Diaranzon ultimo Korpschef di Polis a tuma nota di un noticia/informe relaciona cu un cantidad di vest di seguridad cu lo a ser entrega na varios miembro di Cuerpo Policial Aruba dor di un agencia di noticia (den e caso aki 24ora.com). Como Korpschef di Polis,Dolfi Richardson ta bisa di no tabata na altura di esaki.
E noticia aki a causa cierto reaccion for di varios cuidadano, pero principalmente di hopi miembro di Polis mes.
Como Korpschef di Polis,Dolfi Richardson ta bisa cu e ta di opinion cu specialmente durante un temporada asina dificil manera den un aña di eleccion politico, nos como Cuerpo tin cu evita cu por tin duda den nos imparcialidad.
Como Korpschef semper un di su prioridadnan t’e seguridad di su coleganan. Como tal semper nos a traha hunto cu diferente partner strategico pa yega na mas fondo y material p’e Cuerpo por funciona optimal y na un manera safe.
Pa nan e ta importante pa mantene e confianza di tur persona den comunidad. Nos imparcialidad no mag di wordo cuestiona ‘at all’ p’asina nos por sigi goza di e confiansa ey.
“Nos di Cuerpo Policial ta gradici sinceramente e gesto di solidaridad pa cu nos Cuerpo, pero mester rechaza esaki respetuosamente pa no tin duda den nos obhectividad.
Den e mesun rosea nos kier informa cu ya caba tin un cargamento di vestnan di seguridad na caminda cu pronto lo wordo entrega na nos miembronan. Nos kier sigura nos comunidad cu nan por tin confiansa absoluto den e imparcialidad di nos Cuerpo”, mr. A.E. Richardson, Alto Comisario di Polis a finalisa su comentario


text:
WILLEMSTAD – Loke inicialmente tabata parce un triple asesinato na Corsou awe nochi, a resulta di ta 4 persona morto. Tambe tabatin varios herido dilanti Toko Chow na Buena Vista. Tin victima cu herida di bala cu a yega poli aworaki tambe. Esnan cu a raporta esaki ta papia cu un situacion di chaos na e sitio. Ta bisa tambe cu seis persona cu tabata na un fiesta a keda herida. E caso ta bou di investigacion.
WILLEMSTAD – Manera cu NoticiaCla a raporta anteriormente caba, ayera na Corsou durante entradanan hudicial, a bin haña 6 arma di candela ilegal y municion. Ta trata di arma di candela, cashi pa warda bala (patroonhouders), 1 handgranaat, 2 uniform di polis, 1 uniform di militar y a confisca articulonan di importancia. Aki por haya un bista di e cantidad grandi di arma cu a wordo haya.
WILLEMSTAD – Ayera na Corsou durante entradanan hudicial, a bin haña 6 arma di candela ilegal y municion. Ta trata di arma di candela, cashi pa warda bala (patroonhouders), 1 handgranaat, 2 uniform di polis, 1 uniform di militar y a confisca articulonan di importancia.
WILLEMSTAD - Awe marduga, un accidente serio a tuma luga den area di St.Joris despues cu un patruya a tuma nota di 8 hende den un SUV. Nan a actua di forma sospechoso cual a pone cu polisnan a bay pa pidi e SUV pa para. Pero den e area di St. Joris e SUV aki a dal den un cura di misa cual a pone cu 2 persona Latino, probablemente Venezolano a muri mesora y alrededor di 6 otro Latino a keda transporta pa policlinica pa tratamento medico. Uno di nan su situacion tambe ta grave.
WILLEMSTAD - Diamars mainta a tene 6 entrada hudicial na Corsou ehecuta pa Recherche Samenwerkings Team (RST)y den cooperacion cu unidad di Defensa, polis di Corsou (KPC), Afpakteam, Koninklijke Marechaussee y polis di Aruba (KPA) cu a bay cu nan cachonan cu ta detecta placa. Esaki den cuadro di investigacion “Avior”. E entradanan hudicial ta den diferente cas, minimarket y empresa.
WILLEMSTAD - For di awe mainta trempan a tene 6 entrada hudicial na Corsou ehecuta pa Recherche Samenwerkings Team (RST) y den cooperacion cu unidad di Defensa, polis di Corsou (KPC), Afpakteam, Koninklijke Marechaussee y polis di Aruba (KPA). Esaki den cuadro di investigacion “Avior”. E entradanan hudicial ta den diferente cas, minimarket y empresa. Segun vocero di OM, Norman Serphos, por duna mas informacion kico e caso aki ta encera, pero ta papia entre otro di labamento di placa na gran escala.
WILLEMSTAD – Sindicato di maestro na Corsou SITEK a canta accion for di diadomingo pa maestronan cu ta miembro, pa motibo cu no tin nada concreto cu gobierno. Varios palabracion cu no ta wordo respeta etc. A dicidi cu e siman cu scol ta cuminsa, ta pone enseñansa plat. Presidente di e sindicato Darius (Lio) Plantijn a indica cu ta reuniendo aworaki riba por lo menos 7 punto cu nan kier atendi cu gobierno.


text:
Drs. Marisol Lopez-Tromp a splica den rueda di prensa di partido POR, Plataforma Forza Nobo, cu tin hopi hende den servicio di Gobierno of empresanan estatal, cu n’e momentonan aki ta sinti nan mes menaza.
E ta haya cu Minister President of Gobierno ta lubida den e caso aki ta bo por pretende di duna un opdracht, pero ora algo bay robes, no ta abo ta carga e culpa di esaki, sino e persona cu a haya e mandato.
Esun ta carga un responsabilidad huridico y profesional, e hunto cu henter e grupo ey, ta carga e responsabilidad di e toma di decisionnan.
Y n’e momento cu Minister President ta kere cu e por forza cosnan contra reglanan di bon gobernacion, contra statutonan di diferente lugar, contra regla, cu tin proceso cu tur hende sa cu den e instancianan aki nan tin cu tene cuenta cune.
Na momento cu Minister President ta sinti cu e por haci esaki, algo completamente fuera di sla ta tumando lugar den nos dushi pais Aruba, Marisol Lopez-Tromp a menciona.
E consecuencia di esaki, segun el a splica, ta cu ora nan ta wordo forza na haci cosnan cu kizas ta contra e procedura, no ta loke nan tin planea, no ta regla den ley of estatuto loke nan mes tin cu respeta, bo ta haya un situacion caminda cu na momento cu Prome Minister of Gobierno ta haya cu no ta bon loke nan a haci, ta dicidi sin mas di hala nan un banda of retira nan.
Ta cua profesional na Aruba ta haya gana di sigui eherce un responsabilidad asina aki?
Porcierto, no tur ora nan ta wordo paga p’e, nan ta laga pago un banda y ta pone nan tempo y nan conocemento pa un instituto of instancia, pa haci un trabao cu tur e tempo a bay bon, cu mester ta di un forma respeta y di un dia pa otro sin un motibo valido finalmente ta wordo kita of hala o retira, Lopez-Tromp a bisa.
El a sigui puntra ta cual profesional cu ta respeta su mes y cu ta motiva pa haci un trabao kier sigui e pasonan di esnan cu a wordo kita?
Si e sa cu e motibo pa cual nan a wordo kita, no ta pasobra nan a faya. Al contrario nan a luci cu tur e trabao cu nan a haci tur e tempo.
Sra. Lopez-Tromp a sigui acentua cu no ta pasobra nan a comete un eror contra ley, al contrario nan tin cu proteha nan instituto pa un Minister cu ta mete den nan trabao contra ley. No ta pasobra nan a haci algo cu pa Aruba ta robes, al contrario bo tin un Minister Presidente cu por drenta den cierto compania, y hasta tuma e trabao over di nan empleadonan.
Por ehemplo, Minister Presidente ta kere cu ta bon cu e por drenta den tur bario pa haci instalacion di luz, aki poco dia e trahadornan ey no ta bay tin trabao mas, pasobra Minister Presidente a kita tur nan trabao for di nan.
Esey e ta haci den cada bario y na final bo no tin 300 proyecto, bo tin 300 luz cu el a cambia, el a bisa.
Marisol Lopez Tromp mas leu a comenta: “Ban ta serio. Na momento cu bo ta den aña electoral, nos tur sa cu tur Minister kier mustra e trabaonan cu nan a haci, pero e ta bira hopi grave na momento cu nos Minister Presidente no tin placa riba su presupuesto pa haci cierto trabao, pasobra e mes a faya na cumpli cu cierto norma y reglanan, anto kico bo a haci?
Bay na instituto of instancianan priva, no solamente comerciantenan, pero e ta drenta den bo compania estatal pa forza nan pa paga cosnan pa Gobierno cu generalmente ta tarea di Gobierno pa tine den su presupuesto.
Segun’e, debi cu e lider di AVP a haci un campaña of e kier luci cu cosnan e ta bay forza of duna opdracht na empresanan estatal of institutonan, pa paga cosnan cu no ta nan tarea primordial, cu no ta loke nan mes tin gana di dedica na dje, pasobra nan tin otro metanan cu e placanan ey, no kier tuma tampoco e persona cu bo kier pone pa traha cu nan, cual no ta bo tarea tampoco, y asina ta keda haci y deshaci den bo pais.
Aki poco dia ta bay yama bo den bo cas bisa bo ki bo tin cu haci den bo kamber, Marisol Lopez Tromp a laga sa.
El a mustra tambe cu e direccion aki cu Minister President ta tumando ta uno hopi peligroso pasobra e ta bay den direccion di dictadura, y nos tin un ehemplo banda di nos den un pais bisiña kico t’e consecuencianan di un dictadura!


text:
Latin American Tour Operator Symposium 2014
WILLEMSTAD- 11 di ougùstùs 2014 – Dianan 10 te ku 14 di ougùstùs Kòrsou lo ta anfitrion di ‘Latin American Tour Operator Symposium 2014’ (LATOS) ku lo konta ku partisipashon di 23 mayorista den industria turístiko for di Brazil, Venezuela, Ecuador i Colombia. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá a uni pa realisashon di e simposio aki.
E simposio ta duna e mayoristanan partisipante oportunidat pa interkambiá di pensamentu ku CTB i e industria hotelero riba e ‘produkto’ ku Kòrsou ta ofresé. Lo deliberá riba e desaroyonan den e último 2 añanan i lo brinda e partisipantenan e oportunidat pa sera konosí mas di aserka ku Kòrsou komo destinashon turístiko. E simposio ta konta ku partisipashon di e siguiente mayoristanan: ADV, CVC, Sanchat, West Central Operadora, New Age, Nascimiento Turismo, Time Brasil Operadora, MMT Gapnet, Carcelen Travel, Corporacion Salta, Organizacion Kanguro, Golden Vacations, Mas Travel, Cielos Abiertos (WS -AVIATUR nacional), Carreño Tours, Ultraviajes Travel Services(Corporativo), CIC Mayoristas, Munditur, BCD Travel Colombia (Corporativo), Grupo L’alianxa Mayorista, UGA Turismo, Pull Travel Mayoristas i Grupo Over.
Na nan yegada e mayoristanan a disfrutá di un sena di bon bini na Sunscape Resort. Despues di e apertura ofisial e mainta a sigui ku presentashon di CTB i tambe CAP ku a elaborá riba e plannan futuro pa ku aeropuerto di Kòrsou. E orador prinsipal sra. Jeanine Pires a elaborá riba e balor ekonómiko ku turismo for di e region Latinoamerikano ta trese pa e aria di Karibe den e kaso aki spesífikamente pa Kòrsou. E dianan benidero lo enserá entre otro presentashon di sentro komersial Sambil, bishita na diferente hotèl i un seshon di opinion kaminda e partisipantenan internashonal lo kompartí nan mihó rekomendashonnan pa Kòrsou. Na final lo tin un mesa di negoshashon pa e mayoristanan, representantenan di hotèl i aeroliñanan.
Un danki ta bai na: Sunscape Curaçao Resort, Spa & Casino, Renaissance Curaçao Resort & Casino, Curaçao Marriott Beach Resort & Emerald Casino, Sambil, ACOYA Curaçao, Blue Bay Hotel Curaçao, Papagayo Beach and Lounge Resort, Kura Hulanda Village & Spa, Hilton Curaçao, Santa Barbara Beach & Golf Resort Curaçao, Funbini i Tropical Tours ku a kontribuí na realisashon di e simposio aki. LATOS ta un esfuerso pa partnernan mantené i alabes establesé relashonnan internashonal ku gruponan for di region Latinoamerikano ku tin un impakto direkto pa nos industria turístiko.


text:
- Sr. Ramon Lee
-
Minister di kultura, deporte i labor di Aruba
Sr. Addal Toppenberg - Sr. Ramon Lee - Chu
- Sr. Rudy Croes
-
Minister di Hustisia Arubano.
Di bishita pa reuní ku e grupo di brommer Easy Ridders, pa hasi nan rekorido anual riba nos dushi isla Kòrsou.
- Sr. Ryan de Jongh
-
Un hóben ku a rekoudá fondo pa Carmabi dor di rema den su kayak rònt Kòrsou. Tabata un ruta di 150 kilometer ku el a rekorí den 50 ora! Netto Bar por konta ku Ryan tambe den su prestigioso klientela.
- Sr. Lesley Vos
-
Un kantante ku hopi talento i ku ta orguyo di Kòrsou for di añanan 1960. Aktualmente e ta bida na Hulanda.
- Sr. Richenell Kirindongo (Babalu)
-
Sr. Richenell - Chu
Kantante, tumbero, salsero i muchu mas ku talento inkreibel. E ta un yu di Kòrsou ku a biba pa hopi aña na Hulanda; aktualmente e ta residenshá na Sto. Domingu na unda e tin su propio agrupashon musikal i e ta kosechando hopi éksito.
- Sr. Addal Toppenberg, Sr. Sherwin Lodowika
-
Sr. Addal - Sr. Sherwin
Sr. Addal Toppenberg. Un di nos mihó hungadónan di bala di añanan 60.E tabata hunga den S.U.B.T (Spòrt Unie Brion Trappers). Addal ta un fiel kiente di Netto Bar.
Sr Sherwin Lodowika. Otro bon hungadó di bala di añanan 60.
E tabata forma di UNDEBA (Union deportivo Banda Abou)i e tambe ta n bon kliente di Netto Bar.
- Randall Simons
-
Chulo Simons
- Doña Elia Isenia
-
Un di nos orguyo nan ku sa hopi di nos antepasado nan,kultura i tambe konosí pa su partisipashon den festival di tumba,di kual e la bai vários biaha ku e korona.
- Sr. Edsel Juliet i Sr. Arnell Salsbach
-
Edsel Juliet 'Payo - Arnell Salsbach
Edsel Juliet 'Payo' Un di nos yu di Kòrsou, kantante i kómiko ku un trayektorio largu,i ta biba na Hulanda. Kaminda e tin su programanan hopi chistoso,pero ku no ta lubidá su rais nan i ta bishita su dushi Kòrsou hopi.
Arnell Salsbach Un gran musiko konosi pa su grupo musikal "Arnell i su orkesta". pero sigur konosi tambe den netto bar pa su bon ambiente.
- Sr. Harry Zimmerman i Señora Marlene Scharbaai
-
Yu muhe di Señora Scharbaai - Sr. Harry Zimmerman - Señora Marlene Scharbaai
Sr. Harry Zimmerman Un di e famosonan den e mundu di farándula pa hopi aña i festival di tumba pa karnaval. E la bai vários biaha ku e korona komo rei di tumba.
Sra. Marlene Salsbach 'Chuky' Konosí komo un de mihó bailarina di folklor di Kòrsou, for di su 16 aña e la kuminsá baila. Su promé pareha di baile q.e.p.d. ta Sr. Beni Privania. Su aktual pareha ta Sr. Harold Zimmerman,i nan dos ta sigui promové nos dushi baile folklóriko.
- Sr. Humberto Nivelac i Sr. Rignald Vidal
-
Sr. Humberto Nivelac - Rignald Vidal
Dos kantante ku un trayektoria largu i ku a representá Kòrsou na vários okashon den festival nan den eksterior.
- Mrs Saab i Sr. Darwin Gregg
-
Mrs Saab - Sr. Darwin Gregg
Mrs Saab Kantante di un prestigioso grupo musical di aña nan 1970 ?? Dobble RR. Rei di tumba vários biaha.
Sr. Darwin Gregg Direktor di un radio emisora lokal, i hopi konosí komo kantante den festival di tumba
Bishitante spesial


text:
Oranjestad - Candidata nobo riba lista di MEP: Sharlene Starke. Diabierna 19 di mei ultimo, Partido Movimiento Electoral di Pueblo, den un ambiente grandi cu simpatisadornan y famia, a lansa dos candidata femenino riba nos prestigioso Partido. Un di nan ta e dama hoben, Sharlene Starke.
Sharlene Starke tin 40 aña di edad y ta bini di e bario di Paradera. E ta comparti su hogar cu su pareha y su dos yiunan di 13 y 5 aña.
Maestra:
Sharlene ta dedica na educa nos muchanan pa 12 aña caba cu hopi amor. Banda di su trabou como maestra, el a studia ley pa 3 aña, sinembargo pa motibo di e pasion cu e tin pa cu su profesion pa educa nos muchanan y realisando e trabou inmenso cu tin den nos educacion y enseñansa, el a dicidi di keda como maestra.
Pakico drenta politica:
Despues di 12 aña den e profesion di maestra, Sharlene ta sinti cu Aruba a yega na un punto culminante y cu nos enseñansa ta profundamente stagna. Nos sistema di enseñansa na e momento aki, no ta cuadra cu e sistema di e mundo moderno cu nos ta bibando den dje.
No solamente nos enseñansa ta efrentando problemanan cu diaramente nos ta tende di nan, cualnan ta falta di material, infrastructura y maneho di asuntonan social. Pero tambe falta un vision cu ta indica nos unda nos kier yega y unda nos ta bay den futuro.
Su Vision:
Establece un sistema di educacion cu ta enfoca pa reeduca y educa un ciudadano global cu ta dispuesto pa sigui siña pa e resto di su bida. Esaki por wordo logra door di crea un ambiente moderno y innovativo den nos enseñansa y crea un “home away from home”.
Maestronan ta pasa un gran parti cu nos yiunan y lo tin hopi balor si nos sistema di educacion sinti manera un hogar pa nos muchanan.
Lema di Campaña 2017:
“Educacion ta e yabi pa un mihor calidad di bida pa cada mucha”. Sharlene ta stima su trabou como maestro, pero ta convenci cu tanto e docentenan y muchanan kendenan ta e futuro merece mucho mas miho. Mester bin un cambio, y pa haci e cambio aki realidad, ta importante pa leynan wordo cambia, revisa y ahusta. Tambe mester bin un restructuracion den tanto edificionan como den maneho y asina brinda un miho calidad di bida pa cada mucha aki na Aruba.
Pakico Movimiento Electoral di Pueblo:
Sharlene ta uni su mes na Partido Movimiento Electoral di Pueblo pa motibo cu MEP ta un partido Social Democtrata y ta ser caracterisa pa compromete y dirigi su mes riba un maneho caminda e hende ta central. Pa tur hende haya trato igual sin distincion di religion, color of rasa. Y esaki ta cuadra cu e filosofia y pensamento di Sharlene.
MEP tin e ingredientenan pa logra e cambio y reestablece respet, norma y balornan cu mester reina atrobe den nos comunidad.
Partido MEP ta yama bon bini na Sharlene Starke y ta desee hopi forsa y exito den su carera como politico. Hunto nos ta trece e cambio pa Aruba sin miedo. Sigui nos riba nos pagina di Facebook: MEPofficial pa haya sa mas di Sharlene Starke.


text:
Siman pasa lider di MEP, Evelyn Wever Croes den un declaracion duna den un conferencia di prensa, a informa cu Gobierno di AVP lo a coy e suma di 61 miyon for di caha di SVb.
Lider di fraccion di AVP den Parlamento, sr. Marlon Sneek, a reta e lider di MEP p’e bin dilanti cu hechonan concreto y mustra pueblo di Aruba, na cual momento Gobierno a haya placa for di SVb.
“Pa un lider politico cu ta pretende di bira lider di nos pais, ta presta su mes pa conta storianan sin base di berdad, ora cu e bin dilanti y bisa cu Prome Minister Mike Eman a confirma cu fondo di SVb ta stabiel, pero cu na mes momento a saca un suma di 61 miyon for di e fondo aki.
E declaracion aki di Evelyn ta graba y tur hende por scucha esaki y ora cu el a ser haci e pregunta pa splica esaki, e lider di MEP ta ripiti cu Gobierno a ‘ranca’ 61 miyon for di e fondo di SVb, algo cu ta totalmente for di sla y cu ta un gañamento sin fin.
Mi ta reta e lider di MEP a bin dilanti y splica pueblo riba kico su declaracion ta basa y presenta pruebanan concreto cu esaki a tuma lugar, pero aki nos tin cu bisa cu e lo no haci esaki ya cu e lider di MEP ta un gañado patologico.
Nos ta pidi e lider di MEP y tur ciudadano pa tuma e cuentanan anual di SVb cu ta disponibel pa tur hende lesa, y analisa tur loke tin para eyden pa mira for di unda Evelyn ta saca e mentira aki, ya cu den e cuenta anual di SVb esaki no ta para un caminda.
Nos ta spera cu e lider di MEP bin dilanti y duna claridad di con e ta bisa cosnan cu no ta berdad y p’e bin SVb caminda nos di AVP sigur lo compaña su persona pa drenta paden un busca e berdad real di e asunto aki.
Ta di spera cu e lo duna acto di presencia na oficina di SVb pa tur hende bolbe ripara c’un biaha mas su persona como lider di MEP, ta trece mentira padilanti mal informando pueblo di Aruba.
Ta algo di lamenta ya cu e persona aki t’esun cu ta bisa tur ora cu e kier bay bira e Prome Minister di pais Aruba, anto e ta gaña di e forma aki y lo ta na su lugar pa nos bay papia cu PAHO y WHO pa nan bin c’un vacuna contra di gañamento, paso si nos mira e fraccion di MEP, ta tur a cuminsa gaña.
No solamente e lider di MEP no ta papia berdad, pero ta hinca su mes den un tipo di fantasia ora cu e bisa cu ora MEP drenta den Gobierno, e lo pone bek e suma di 61 miyon florin bek cu lo ta suficiente p’e fondo sigui solido pa algun aña.
Con esaki por ta posibel si ta bay pone un placa bek cu nunca Gobierno a tuma for di e fondo y un biaha mas por ripara cu Evelyn ta papia cosnan for di sla y no ta splica mes for di unda e ta bay saca placa pa pone bek.
Dia cu nos a discuti riba e amienda aki den Parlamento, nos a bisa bon cla cu nos ta laga e profesionalnan di SVb haci un analisis y investigacion pa nos caminda nan a bisa nos bon cla, cu pa prome di januari di 2018 nos por conta cu lo bay tin un deficit di no menos cu 80 miyon florin.
Pero ora cu analisa e expresion di e lider di MEP cu ta bisa cu su partido lo pone e suma di 61 miyon florin cu AVP lo a ranca for di e fondo bek, cu lo ta suficiente p’e fondo bay algun aña mas, cual no ta berdad.
E profesionalnan a bisa nos cu na momento cu bay mishi na edad di pensioen manera cu el a ser cambia y cu MEP kier haci esaki segun vision di Evelyn y Glenbert, ya pa 2018 lo bay bin un dificit di 80 miyon y Evelyn no kier splica con e ta bay soluciona esaki ya cu e suma di 61 miyon cu e ta papia di dje, nunca Gobierno a saca for di e fondo aki.
Mi ta reta e Evelyn p’e subi facebook of e website di SVb y splica pueblo na unda el a mira cu Gobierno di AVP lo a ranca e 61 miyon cu e ta papia di dje, ya cu tin tur cuenta anual cu a wordo publica caba.
Semper MEP tabatin e lema cu ‘campaña ta un cos, gobernacion ta otro cos’ y nos por tuma nota cu pa MEP papia cosnan cu no ta berdad ta un sistema di bruha pueblo y den gobernacion nan no sa kico pa haci, perhudicando pueblo completamente manera nan a haci caba for di 2001 pa 2009,” Parlamentario Marlon Sneek ta mustra.


text:
Na e oficina principal di AZV a tuma luga diabierna ultimo e firma di un asina yama "Intentie Verklaring" relaciona cu Cuido Mental. Minister di Salud Publico y Deporte, Dr. Alex Schwengle tabata presente na AZV y el a indica cu e prome documentonan ta papia di reorganisa y hiba un
Day: February 6, 2017
Ingmar Ramharakh ganado di campaña “Bring a lifesaver”
Aruba Tourism Authority unabes mas presente na Caribbean Travel Marketplace
Recientemente, un delegacion di Aruba Tourism Authority (A.T.A.) a atende e Caribbean Travel Marketplace di Caribbean Hotel and Tourism Association (CHTA) cu a tuma lugar na Bahamas. Parti di e delegacion tabata CEO di ATA, Ronella Tjin Asjoe-Croes, CMO di ATA, Sanju Luidens-Daryanani, Director di ATA Norte America, Ed Malone, y
Presidente di Parlamento: Husticia mester haci mas pa garantisa trankilidad den nos hogarnan
Inspectornan Hulandes a cuminsa chèck avionnan di Inselair ayera
WILLEMSTAD - Gobierno Hulandes a aceptá invitacion di parti di Gobierno di Corsou pa bin inspeccioná e avionnan MD di InselAir y diadomingo nan a yega te cu nan a cuminsa traha ayera mes. Nan a bin riba peticion di Gobierno di Corsou pa haci un investigacion di seguridad na InselAir. E
Awe Director nobo di InselAir, ta bin investigá e problema na Aruba
Lider di MEP: Mester corta den “vet” di gasto di salud publico, pero berdad mester tuma medida riba e $20?
Ministerio di Enseñansa ta sigui inverti den docentenan: Training profesional na docentenan di Multidisciplinair Centrum
Observatiecentrum di Bureau Multidisciplinair Centrum a habri augustus 2015 y tin actualmente 1 kleuterklas, 1 eerste y 1 tweede klas. Den cada klas tin maximo 8 alumno. Ta trata di muchanan cu no por funciona den enseñansa regular pa motibo cu nan tin problema grave di comportacion y/of problema psikiatrico. Mainta


text:
JERUZALEM, Israel- Un blogger Irani cu tabata scirbi pa un website Israeli, cu mester a sali ora cu el a cumisna haya menasa di wordo cera, a yega Israel diahuebs.
“Mi ta contento. Israel ta manera mi pais, mi ta kere cu e ta mi pais, den mi mente mi ta sigur awo”, Neda Amin a comenta ora cu el a yega e pais Hudiu.
Durante un conferencia di prensa banda di David Horovitz, editor y fundador di Times of Israel, caminda cu su historianan tabata wordo publica. Horovitz a yda Amin yega Israel.
For di 2014 e tabata biba na Turkia. El a bandona Iran despues cu el a ricibi menasanan di wordo cera si e scirbi articulonan criticando gobierno di Teheran. Autoridadnan Turco recientemente a bisa cu e lo por wordo deporta pa Iran.
Despues di a haya sa di e situacion di Amin, y sinti cu su website tabata tin cierto responsabilidad cun’e Horovitz a papia cu e autoridadnan concerni pa yud’e.
Vocero di ministerio di Israel, Sabine Haddad a bisa cu Amin tabata na Israel cu visa di turista. E blogger a bisa den e conferencia di prensa cu e ta spera cu e por keda na Israel.
El a scirbi varios buki ariba asuntonan social y derecho di hende muhe na Iran. El a scirbi tambe varios articulo cu ta critica e gobierno teocratico Irani.
Fuente: https://es-us.noticias.yahoo.com


text:
Diahuebs, 21 di januari 2016, di 7or pa 10or di anochi lo tin presentacion di e obra literario/historico ‘Niemand wandelt ongestraft onder palmen’, skirbi pa Millicent (Dudi) Smeets-Muskus. Esaki ta tuma lugar na Biblioteca Nacional Aruba, George Madurostraat. E subtitulo ‘Opkomst en verval van het struisvogelpark ‘Albertina’ op de Curaçaose plantage Choloma (1912-1931)’ ta haci referencia na e florecemento y decadencia di e parke di avestruz ‘Albertina’ na e plantashi Choloma na Corsou di 1912 pa 1931.
Como orador lo fungi dr. Wim Rutgers y sra. Millicent (Dudi) Smeets-Muskus. Lo tin charla, documentario y musica. E parti musical lo ta na encargo di Vivian Lampe, Livio Hermans, Johnny Scharbaay y Etty Toppenberg. Co-organisado y persona di contacto ta Mirto Laclé (tel 7402044). Pueblo en general ta bon-bini. Entrada ta gratis.
E autor Millicent mes lo trata e ‘Bida y sufrimento di e benefactornan den tempo colonial na Corsou.’ Mas o menos na 1999 sra. Millicent Smeets-Muskus ta haya algun carta den e archivonan di Fortkerk y Verenigde Protestantse Gemeente (VPG) na Corsou. E cartanan ta contene informacion cu bale la pena investiga. Pa su gran asombro y alegria, señora Millicent ta testigo di un documentario Hulandes na television produci pa señora Anna Abrahams na 1998. E documentario cu ta hiba e titulo “Tropengraf, een West-indische overlevering’, ta trata di un caso masha tristo mes di fayecimento di un hoben hulandes, Wim Lensvelt di apenas 25 aña. Wim Lensvelt ta dera den santana protestant na Berg Altena desde aña 1913.
Millicent Smeets-Muskus a busca contacto cu Anna Abrahams na Hulanda y tambe cu descendientenan di famia Lodewijk Lens y su señora Ida Lens-Bernhard, Dr. Leo Lens y Wim Lensvelt. E morto misterioso di Wim Lensvelt na plantashi Choloma no a keda resolvi.
E descendientenan di e cuater personanan principal envolvi directamente cu e parke di avestruz Albertina a duna sra. Millicent cooperacion total pa e por a haci investigacion y realisa un obra historico relaciona cu e nacemento, desaroyo, cristalisacion y al final, decadencia di e parke di avestruz ‘Albertina’ na e plantashi Choloma, Corsou.
Pa medio di documento, memoria y entrevista sra. Millicent a trata di crea un imagen y portreta e cuater personahenan principal di e obra historico aki. Cuater persona cu un curashi y dedicacion increibel.
Tambe sra. Millicent ta haci referencia na e migrantenan di Lituonia pa Oudtshoorn (Sur Africa), cu a hiba e industria di plumanan di avestruz na un florecemento exitoso. E descendientenan di e migrantenan aki ta biba na Oudtshoorn, Sur-Africa te cu dia di awe.
E obra historico Niemand wandelt ongestraft onder palmen no ta solamente un obra encuanto un historia importante di un famia hulandes-aleman, sino tambe e ta contene un imagen di un epoca di e isla Corsou na comienso di Siglo XX cu su contrastenan social-economico y alabes e moda di pensa, e mentalidad pa dicho tempo. Segun sra. Millicent un mentalidad cu den temponan aya tabata considera ‘normal’, pero cu awendia nos ta distancia nos mes di dicho forma di pensa.


text:
Ora ta wordo papia di drop-outs, na prome instancia mester tira un bista kico ta wordo comprendi en general bou di e tema aki. Drop-outs ta hobennan cu no ta sigui scol segun cu ta stipula pa ley. Aki na Aruba tin ley di leerlplicht. Leerplicht ta wordo mara na edad y/of “startkwalificatie” (cual ta wordo comprendi bou di: un cierto nivel di scol / diploma exigi), Eddy Ras ta splica.
E edad y/of e diploma exigi ta wordo stipula a base di e maneho cu Gobierno ta ehecuta. Actualmente e ley di leerplicht introduci na Aruba ta,cu un alumno mester ta na scol entre 4 pa 16 aña, of si e termina un scol secundario prome cu e edad stipula. Si tira un bista di cua ta startkwalificatie cu ta wordo referi den leerplicht, ta EPB Arbeidsmarkt. No mas, e “startkwalificatie” no ta wordo exigi den leerplicht, segun Ras.
Riba tereno internacional diferente estudio a wordo haci riba e situacion cu ta cuasa drop-outs. Di aki a resulta cu tin diferente motibo cu hobennan ta laga scol prome cu tempo.
E drop-outs ta wordo diferencia den 2 typo:
“Klassieke risicoleerling”.
Esaki nan ta hobennan cu tin e situacion cu dificultad pa sigui un enseñansa, cu ta wordo parti den:
“Niet kunners”: hobennan cu no tin capacidad pa logra yega na e startkwalificatie.
“Verhinderen of overbelasten”: hobennan cu tin capacidad pa logra yega startkwalificatie, pero circumstancia ta stroba / desmotiva nan pa sigui nan enseñansa.
“Opstappers”: hobennan cu sin tin historia cu problema, pero a yega nan edad cu ta cumpli cu e edad di leerplicht (cu aki na Aruba ta momento cu e hoben a cumpli 17 aña), y nan ta dicidi di bay traha sin tin un startkwalificatie.
Den rapport di “Drop-outs op Aruba” ta bin dilanti cu, a base di onderzoek y den dialogo cu diferente partido cu tin di haber cu e fenomeno di drop-outs, a purba pa trece e scenario di e problematica aki na Aruba.
Lamentabelmente aki na Aruba no tin mucho informacion cu tin di haber con drop-outs a bin ta desaroya durante e añanan escolar. Tampoco no a logra haya raportnan y/of cifranan mas reciente cu tin di haber cu drop-outs.
Si tira un bista den raport di CBS, por constata cu aki na Aruba e fenomeno di drop-outs ta alarmante, Ras ta continua bisando.
E datonan di CBS mester wordo aclarea: pa medio di tin cifranan mas concreto y cua ta e situacionnan cu ta bin mas dilanti, por structura un maneho pa e tema di drop-outs.
Asina como Gobierno bo sa unda pa bay inverti y cu lo duna resultado positivo.
Actualmente, POR tin reunion di consulta cu diferente stakeholdernan den enseñansa.
Pa medio di e reunionnan di consulta lo nos lo purba yega na e scenario cu tin di haber cu drop-outs. Tambe nos lo manda preguntanan pa e Minister encarga cu Enseñansa tocante di e tema menciona pa medio di Parlamento.
Locual cu si mester bay wordo exigi y miho stipula den leerplicht ta “kwalificatieplicht”. Kwalificatieplicht ta e ley cu ta stipula e startkwalificatie, ta locual Eddy Ras a duna di conoce.


text:
DEN HAAG- Minister President Mike Eman y su colega Juan David Yrausquin a subi e trapinan di ‘Het Torentje’ unda Premier Mark Rutte tin su oficina pa reuni cu ne riba varios topico cu ta regarda Aruba y e relacionnan den Reino.
Rutte a bisa na final di e reunion cu e encuentro tabata uno bon.
“Mike y ami ta colega pa hopi tempo caba. Mi tin un aprecio grandi p’e forma con na Aruba e semper sa di dirigi e asuntonan den bon direccion. Ta pesey mes tambe cu mi ta dese’e tur clase di exito den e eleccionnan na luna di september na Aruba”.
Premier Rutte a splica cu awor cu na Hulanda eleccionnan ta tras di lomba, nan ta den e fase unda ta sondea posibilidadnan di un coalicion.
Ainda no a tene ningun reunion cu contenido entre partidonan.
“Pero, mi ta sigur cu ora esakinan cuminsa, cu e relacionnan den Reino ta forma un parti esencial di e reunionnan aki.
Mike y ami ta di opinion cu nos mester amplia e relacionnan, cu nos mester papia con nos por traha hunto riba cambio di clima, transicion di energia y con hunto nos por usa y uni e forsa inovativo di Hulanda, pero tambe di e partinan Caribense di Reino.
Aruba ta cana dilanti, TNO a establece su mes eynan y Mike a organisa algun tremendo conferencia. ”
Pa Mark Rutte e relacionnan den Reino ta importante p’e historia unico cu e partinan ta comparti cu otro.
“Pa por pensa cu un economia mediano/grandi den Europa Occidental tin un relacion asina fuerte cu e region Caribense ta algo apart. Historia a trece nos hunto y e relacion ta trece cu ne oportunidadnan unico.
Hulanda como portal na Europa p’e islanan di Caribe y di otro banda e islanan por fungi como un brug entre Hulanda y Central y Latino America. Asina ta cu di ambos banda e posibilidadnan ta enorme.”


text:
Trahadonan di Riu Palace Aruba ta di luto
"Ainda mi no por kere e cos aki", asina un empleado di Riu Palace Aruba a conta nos. "Nos tur ta den shock". E...
Jonathan Dirksz ta di dos morto den trafico
Aruba a conoce su di dos morto den trafico. Diasabra madruga pa mas of menos 4or y 20, yamada ta drenta na...
Polis a atende cu problema na Yen Yen Bar den marduga
Algo pasa di 3or di madruga, e patruya di Noord a ser dirigi na Yen Yen Bar na Kamay. Eynan a surgi un...
Polis a bay atende cu homber fastioso y burachi na Noord
Algo pasa di 3or y 10 di madruga, varios patruya di Noord hunto cu Flex Team a bay na un cas na Turibana....
Chauffeur bebi a para auto cu musica duro mey mey di caminda na Ponton
Algo pasa di 3:55 di madruga, unidad di Polis di playa pasando riba e caminda di Ponton a mira un Toyota Yaris...
Pickup strobando riba caminda y chauffeur drumi
Algo pasa di 2or e patruya di Playa a ser dirigi na e crusada di Koningstraat, caminda tin un pickup para riba caminda ...
Trump ta alaba e trabao di Bannon
“Mi kier a gradici e servicionan di Steve Bannon. El a yega na e campaña ora cu mi tabata enfrenta e fraudulento Hillary Clinton...
Auto ta sunchi otro na Piedra Plat
Diasabra, den careda di 9'or di mainta, a drenta informacion cu na altura di Weng Kee Supermarket na Piedra Plat, lo tabata tin un...
Polis a atende chauffeur di partybus cu musica duro
Algo pasa di mey anochi varios patruya di noord a ser dirigi den e aera di highrise hotel pa motibo cu un party bus...
Sospechoso/Víktima number 3 di aksidente di outo a fayesé
Djabièrnè 18 di ougústús 2017, polis a hana notifikashon di Hospital ku alrededor di 23.30or, dòkter a konstatá morto di e di tres(3) víktima...
Ocho persona hinca na Rusia
Den e ciudad petrolero Surgut na Siberia, un homber desconoci a hinca ocho persona cu un cuchiu. E atacante a wordo tira mata, segun...
Security a haya holor malo saliendo di cas na Opal
Algo pasa di 10or y 15 diabierna anochi, e security patrol di Safecom a bay na un cas na Opal 135 pa controla pa...


text:
WILLEMSTAD – Diaranson 15 di februari 2017, alrededor di 6’or di mainta, personal di Division di Crimen Organisa den cooperacion cu Douane, KMAR y Afpak Team, a tene entrada hudicial na dos diferente adres, respectivamente na Mahuma y Kaya L. Maduro.
E entradanan hudisial ta den cuadro di un investigacion penal cu ta andando relaciona cu e Ley di Opio. Durante di e investigacion na e adresnan menciona, cu a tuma luga bou di supervision di un Huez Comisario y Ministerio Publico, a haya y confisca e. o. un cantidad di cen (dollar), documentonan relevante, un cantidad di auto, “Jacuzzi”, television “flat screen”, algun telefon y laptops. A detene e homber R.L.C di 40 aña di edad naci na Corsou, pa violacion di e Ley di Opio.
A presenta e sospechoso dilanti un Fiscal Auxiliar cu a ordena su encarcelamento pendiente di mas investigacion.


text:
Tin diferente don, pero ta e mesun Spiritu Santu ta duna nan.
E ta mustra su presensia den tur kreyente na un òf otro manera na benefisio di nan tur.
Na esun kreyente E ta duna un palabra di sabiduria i e mesun Spiritu Santu ta duna un mensahe di konosementu na otro.
E ta duna fe spesial na un persona i otro ta haña poder pa kura hende malu pa medio di e mesun Spiritu Santu ei.
E ta duna esun poder pa hasi milager, e otro don pa profetisá i otro don pa diserní kiko ta bini di Spiritu Santu i kiko nò.
E ta duna esun don pa papia den lenga i e otro pa interpretá loke a papia den lenga strañero.
Ma tur e kosnan aki ta obra di UN i mesun Spiritu Santu ku ta duna kada hende su donnan manera E ke.
Bo a pensa kaba kua ta bo don?


text:
Diaranson ultimo, a tuma luga un reunion entre Cuerpo Policial Aruba y tur partido politico, cu lo participa na e siguiente eleccion Parlamentario di nos pais. A forma un comision den Cuerpo Policial, encabesa pa Comisario Irma Gordon hunto cu Alto Inspector Adrick Croes.
E reunion a tuma luga na Centro di Husticia na Santa Cruz.
Motibo di e reunion tabata relaciona cu e temporada di eleccion Parlamentario cu ta nos dilanti. A invita representante di tur partido politico pa sinta na mesa pa cuminsa pasa dor di varios punto, specialmente e condicionnan cu Polis ta pone pa eventonan politico durante e temporada aki di campaña electoral.
Meta di e reunion ta pa tur hende ta riba mes un liña ora di haci peticion pa actividadnan.
A informa tur partido politico cu lo mester haci peticion pa organisa actividadnan politico na Centro di Husticia na Macuarima.
Na ningun otro Warda di Polis ta acepta dicho peticion y mester tene na cuenta cu mester ta por lo menos 7 dia di trabou adelanta, pa por procesa e peticion y regla e permisonan necesario.
Pa Cuerpo Policial, ta importante cu durante e temporada aki y durante tur evento, ta tene cuenta cu siguridad den trafico y orden publico.
Lamentablemente no ta tur partido politico a manda representante. Ta spera cu den e siguiente reunion, programa pa tuma luga aki dos siman, cu e ora si lo bin representante di tur partido politico. Te cu awor tin registra 10 partido politico cu tin pensa di participa na eleccion Parlamentario dia 22 di september 2017, mientras cu ainda ta pendiente pa 2 partido mas.
E reunion a bay den bon ambiente. Cada partido a haya un bon oportunidad pa haci preguntanan y asina purba pa tur cos bay bon den e temporada nos dilanti. Ta intencion pa tene e reunionnan aki cada 2 siman p’asina por evalua y analisa unda por mehora y si tin pregunta pa por trece dilanti mesora, den cuadro di tin bon comprondemento.
Cuerpo Policial ta boga pa tur cos bay mas trankil posibel den e temporada aki y cu ta respeta cada ken nan opinion.
Cu e tipo di reunionnan asina, Cuerpo Policial ta promove mas transparencia, cooperacion mutuo y mustra disponibilidad pa por acomoda deseo di tur partido envolvi, semper y cuanto cu orden publico prevalece. Polis ta mira e partidonan politico como un berdadero partner durante e temporada aki. Ta hunto nos lo por percura pa un campaña electoral sin incidente, cu respet pa opinionnan di otro y pa hunto nos celebra democracia riba nos isla.


text:
CAPITULO TRES
Tata di Tur Hende Cu Tin Fe
1, 2. Con mundo a cambia despues di tempo di Noe, y con esey a afecta Abraham?
ABRAHAM a tende grito. * El a hisa cara wak e toren di su stad natal Ur. Huma tabata sali for di e toren halto ey cu tabatin forma di piramid. E sacerdotenan di e dios di luna tabata ofreciendo sacrificio atrobe. Abraham a sigui cana, sacudiendo su cabes tur disgusta. Riba caminda pa cas, el a pasa cantidad di hende riba caya y a keda pensa riba e idolatria repugnante cu tabata reina na Ur. Despues di Diluvio, adoracion di dios falso a plama rond mundo!
2 Noe a muri apenas dos aña prome cu Abraham a nace. Ora Noe cu su famia a sali for di e arca despues di Diluvio, el a ofrece un sacrificio na Jehova Dios, kende na su turno a laga un regenboog sali. (Gen. 8:20; 9:12-14) E tempo ey e adoracion puro di Jehova tabata e unico adoracion cu a existi na mundo. Pero dies generacion despues, casi niun hende no tabata practica adoracion puro mas; na tur parti nan tabata adora dios pagano. Esaki tabata e caso tambe cu Tare, tata di Abraham. Kisas e tabata hasta traha imagen di dios falso.—Jos. 24:2.
Con bin Abraham tabatin un fe asina sobresaliente?
3. Ki cualidad di Abraham a hacie diferente, y kico nos por siña for di esey?
3 Pero Abraham tabata diferente. Segun cu tempo a pasa, su fe den Dios a cuminsa resalta mas y mas. De echo, mas despues Dios a inspira apostel Pablo pa yama Abraham e “tata di tur ku tin fe.” (Rom. 4:11, BPK) Laga nos ban wak kico a yuda Abraham cultiva un fe fuerte asina. Nos por siña for di esey con pa fortalece nos fe.
Sirbiendo Jehova den e Mundo Despues di Diluvio
4, 5. Ta ken kisas a siña Abraham tocante Jehova, y ki base nos tin pa pensa asina?
4 Con Abraham a siña conoce Jehova Dios? Wel, nos sa cu e tempo ey Jehova tabatin sirbidor fiel riba Tera. Un di nan tabata Sem. E no tabata e yiu mayo di Noe, pero toch Bijbel hopi biaha ta menciona e prome, probablemente pasobra e tabata un homber cu un fe sobresaliente. * Poco despues di Diluvio, Noe a referi na Jehova como “e Dios di Sem.” (Gen. 9:26) Sem a demostra respet pa Jehova y pa adoracion puro.
5 Abraham lo tabata conoce Sem? Probablemente. Purba di imagina Abraham ora e tabata mucha. Lo e mester a keda fascina ora el a haya sa cu e tabatin un antepasado di tanto edad asina! Sem tabata testigo di 400 aña di historia humano: e maldad di tempo di e gigantenan, e gran Diluvio, aumento di hende riba Tera, formacion di e prome nacionnan y trahamento di e Toren di Babel. Por cierto, Sem fielmente a keda leu di e rebelion ey di Nimrod. Pesey ora Jehova a bruha lenga di e hendenan cu tabata traha e toren, Sem cu su famia si a sigui papia e idioma original di hende, e idioma di Noe. Abraham tabata famia di Sem. Pues, Abraham siguramente a lanta cu hopi respet pa Sem. Ademas, Sem tabata na bida durante gran parti di e bida di Abraham. Pues ta posibel cu ta Sem a siña Abraham tocante Jehova.
6. (a) Con Abraham a demostra cu el a saca un bon les for di e Diluvio? (b) Con e bida di Abraham cu Sara tabata?
6 En todo caso, Abraham a saca un bon les for di e Diluvio y a haci esfuerso pa cana cu Dios mescos cu Noe. Pesey el a rechasa idolatria, y tur hende na Ur por a mira cu e tabata diferente. Kisas hasta su famia pega a nota esey. Pero el a haya un bon compañera pa apoy’e. El a casa cu Sara, un muher notabel no solamente pasobra e tabata hopi bunita, sino tambe pasobra e tabatin hopi fe den Jehova. * E pareha ey no tabatin yiu, pero sin duda nan tabata hopi feliz cu nan por a sirbi Jehova hunto. Ademas, nan a cria Lot, un subrino di Abraham cu tabata huerfano.
7. Con siguidor di Hesus mester imita Abraham?
7 Abraham nunca a bandona Jehova pa bay adora e diosnan falso di Ur. E y Sara tabata dispuesto pa laga e comunidad pagano ey mira cu nan tabata diferente. Pa nos por cultiva berdadero fe, nos tambe mester tin un actitud asina. Nos mester ta dispuesto pa ta diferente. Hesus a bisa cu su siguidornan lo “no ta parti di mundo” y cu pa e motibo ey mundo lo odia nan. (Lesa Juan 15:19.) Si un dia bo famia of e hendenan di bo comunidad rechasa bo pasobra bo a dicidi di sirbi Jehova, corda cu bo no ta e unico. Mas bien bo ta imitando e bon ehempel di Abraham y Sara kendenan tambe a sirbi Dios fielmente.
“Sali for di Bo Tera”
8, 9. (a) Ki experencia inolvidabel Abraham tabatin? (b) Ki mensahe Jehova a duna Abraham?
8 Un dia, Abraham tabatin un experencia inolvidabel. El a ricibi un mensahe for di Jehova Dios! Bijbel no ta bisa specificamente con el a haya e mensahe, pero si e ta bisa cu “e Dios di gloria” a aparece na e homber fiel ey. (Lesa Echonan 7:2, 3.) Kisas ta mediante un angel Abraham a haya un bista di e gloria impresionante di e Soberano di universo. Abraham lo mester a keda hopi contento di mira e contraste entre e Dios bibo y e idolonan sin bida cu e hendenan di su tempo tabata adora.
9 Kico tabata e mensahe cu Jehova a duna Abraham? “Sali for di bo tera, laga bo famia atras y bay na e tera cu lo mi mustra bo.” Jehova no a bis’e cua tera e mester a bay; el a djis bis’e cu lo e mustr’e e tera. Pero prome, Abraham tabatin cu bay for di su tera y su famia. Den e culturanan di Medio Oriente di antiguedad, famia tabata hopi importante. Pa nan, laga bo famia atras y bay biba na un luga leu tabata algo teribel. Tabatin hende cu a considera esey pio cu morto!
10. Dicon lo e tabata un sacrificio pa Abraham y Sara bay laga nan cas na Ur?
10 E echo cu Abraham mester a bay for di su tera lo tabata un sacrificio p’e. Tin evidencia cu Ur tabata un stad rico y cu hopi actividad. (Wak e cuadro “ E Stad Cu Abraham y Sara A Laga Atras.”) Cobamento arkeologico a revela cu den Ur di antiguedad tabatin cas hopi comodo. Algun di e casnan tabatin 12 camber of mas pa hospeda famia y cria, y tur tabata construi rond di un patio cu tabatin vloer di piedra of klinker. Servicionan manera awa di cranchi, toilet y sistema di riolering tabata comun. Corda tambe cu Abraham y Sara no tabata jong; Abraham probablemente tabata riba 70 aña y Sara, riba 60. Manera tur bon esposo, Abraham lo tabata kier pa Sara tin un bida rasonablemente comodo y pa e no falta nada. Pues, nos por imagina cuanto nan a combersa tocante e asignacion aki y tocante tur e pregunta- y preocupacionnan cu nan lo tabatin. Abraham lo mester a keda hopi contento ora cu Sara a acepta e reto! E tambe tabata dispuesto pa bay laga tur e comodidadnan di su cas.
11, 12. (a) Cua tabata e preparacionnan cu mester a haci y e decisionnan cu mester a tuma prome cu Abraham y su famia por a sali for di Ur? (b) Con lo bo describi loke a pasa riba e dia cu nan a bay?
11 Despues cu Abraham y Sara a tuma e decision, nan tabatin hopi cos di haci. Nan mester a paketa y regla basta cos. Kico nan lo a laga atras y kico nan lo a bay cu ne riba e biahe aki pa un luga desconoci? Pero, mas importante ainda, nan mester a dicidi kico pa haci cu nan hendenan y nan crianan. Por ehempel, Abraham su tata, Tare, tabata di edad avansa. Nan a dicidi di bay cu ne pa nan por a sigui cuid’e. Tare lo mester tabata di acuerdo cu e decision ey, pasobra Bijbel ta bisa cu ta e, como cabes di e famia, tabata esun cu a tuma su famia y sali bay for di Ur. Aparentemente el a bandona idolatria. Lot, subrino di Abraham, tambe lo a compaña nan riba e biahe.—Gen. 11:31.
12 Por fin, e dia di bay a yega. Bo por mira e caravana para pafo di e murayanan di Ur? El a consisti di camel y burico carga. * Tambe tabatin tur e otro bestianan cu nan tabata bay cu ne. E famia y crianan tabata cla pa bay y yen di expectativa. Kisas tur bista tabata riba Abraham, wardando p’e duna e señal pa nan bay. Finalmente, e momento a yega, y nan a cuminsa cana, lagando Ur atras pa semper.
13. Con hopi sirbidor di Jehova awe ta demostra e mesun actitud cu Abraham y Sara?
13 Awe, hopi sirbidor di Jehova ta dicidi di bay biba caminda tin mester di mas hende pa predica e Reino. Otronan ta dicidi di siña un idioma nobo pa nan por expande nan sirbishi. Of nan ta purba diferente metodo di predica cu nan no ta sinti nan mucho comodo cu ne. Por lo general, un hende mester ta dispuesto di haci sacrificio ora e tuma e tipo di decisionnan ey, kisas lo e tin cu renuncia un cierto grado di comodidad. Sirbidornan di Jehova cu ta demostra e actitud ey ta merece elogio, ya cu nan ta imita Abraham cu Sara. Si nos demostra e tipo di fe ey, nos por ta sigur cu Jehova semper lo duna nos mucho mas di loke nos ta dun’e. Hamas lo e keda sin recompensa fe. (Heb. 6:10; 11:6) El a recompensa Abraham su fe?
Nan A Crusa Riu Eufrates
14, 15. Con e biahe di Ur pa Haran a bay, y dicon Abraham a dicidi di keda Haran pa un tempo?
14 Gradualmente e caravana a custumbra cu e rutina di biahe. Kisas Abraham y Sara tabata cana un rato, y despues core un rato riba burico of camel. Nan lo tabata combersa cu otro meymey di zonido di e belnan cu tabata colga na garganta di nan bestianan. Pocopoco, hasta e biaheronan cu menos experencia a bira habil den arma y desarma e campamento y den yuda Tare sinta comodamente riba un camel of burico. Nan a bay den direccion noordwest, canando banda di Riu Eufrates. Dia tras dia y siman tras di siman nan a sigui biaha, y pocopoco e paisahe a sigui cambia.
15 Finalmente, despues di a biaha 960 kilometer, nan a yega Haran, un stad prospero cu tabata situa caminda rutanan comercial di Oriente y Occidente a crusa otro. E casnan di e stad ey tabatin forma di neishi di abeha, y e famia a keda eynan pa un tempo. Kisas Tare tabata mucho debil pa sigui biaha.
16, 17. (a) Cua pacto a anima Abraham pa sigui riba su biahe? (b) Con Jehova a bendiciona Abraham durante su estadia na Haran?
16 Despues di poco tempo, Tare a muri na edad di 205 aña. (Gen. 11:32) Durante e periodo dificil aki, Abraham a haya un gran consuelo ora Jehova a bolbe tuma contacto cu ne. Jehova a ripiti e instruccionnan cu el a duna Abraham tempo cu e tabata na Ur y tambe a cont’e mas tocante loke el a primintie. Abraham lo a bira “un nacion grandi”, y pa su motibo bendicion lo a bira disponibel pa tur famia na mundo. (Lesa Genesis 12:2, 3.) E echo cu Jehova a bolbe tuma contacto cu Abraham encuanto e pacto cu el a cera cu ne lo mester a anim’e pa e sigui cu su biahe.
17 Pero e biaha aki tabatin mas cos pa paketa, pasobra Jehova a bendiciona Abraham cu hopi cos durante su estadia na Haran. Bijbel ta menciona “tur nan propiedadnan cu nan a acumula, y e hendenan cu nan a haya na Haran.” (Gen. 12:5) Pa Abraham por a bira un nacion, e tabatin mester di recurso material y sirbidor. No ta tur biaha Jehova sa haci su sirbidornan rico, pero semper e ta duna nan loke nan tin mester pa cumpli cu su boluntad. Pues, bon ekipa y anima, Abraham cu su caravana a sigui cu nan biahe pa un luga desconoci.
18. (a) Ki fecha ta sumamente importante den e historia di Dios su relacion cu su pueblo, y dicon? (b) Cua ta algun otro suceso crucial cu añanan despues a tuma luga riba e fecha ey? (Wak e cuadro “ Un Fecha Importante den Historia di Bijbel.”)
18 Na un distancia di varios dia for di Haran, bo ta haya Carkemis. Probablemente ta eynan Abraham cu su caravana a crusa Riu Eufrates, mescos cu hopi biahero tabata haci. Esaki a tuma luga na aña 1943 prome cu Cristo, aparentemente riba e di 14 dia di e luna cu despues nan a yama nisan. (Exo. 12:40-43) E tabata un momento sumamente importante den e historia di Dios su relacion cu Su pueblo, ya cu riba e dia ey Dios su pacto cu Abraham a drenta na vigor. Den direccion zuid tabata keda e tera cu Jehova a priminti di mustra Abraham.
19. Kico Jehova a menciona den su promesa na Abraham, y kisas esey a laga Abraham corda riba kico?
19 Abraham cu su caravana a pasa door di e tera bayendo den direccion zuid, y nan a para cerca di e palonan grandi di More, pega cu Sikem. Eynan Jehova a bolbe papia cu Abraham. E biaha aki, e promesa di Dios a menciona e descendientenan (of simia) di Abraham cu un dia lo haya e tera ey. Acaso e promesa aki a laga Abraham corda riba e profecia cu Jehova a expresa den Eden, caminda el a menciona un “simia” cu un dia lo rescata humanidad? (Gen. 3:15; 12:7) Probablemente cu si. Kisas el a cuminsa compronde cu di un manera of otro lo el a hunga un papel den e gran proposito cu Jehova tabatin na mente.
20. Con Abraham a demostra aprecio pa e privilegio cu Jehova a dun’e?
20 Abraham tabata hopi agradecido pa e privilegio cu Jehova a dun’e. Pesey, segun cu e tabata pasa door di e tera, el a para y traha altar pa Jehova, prome cerca di e palonan grandi di More, despues cerca di Bet-el. Sin duda el a haci esey cu hopi cautela, pasobra ainda e Cananeonan tabata biba den e tera. Tambe el a invoca e nomber di Jehova, expresando probablemente su gratitud sincero na su Dios segun cu el a medita riba e futuro di su descendientenan. Kisas el a predica tambe na su bisiñanan Cananeo. (Lesa Genesis 12:7, 8.) Claro cu mas despues Abraham su fe lo a ser poni bastante na prueba. Pesey sabiamente, e no a concentra riba e cas y comodidadnan cu el a laga atras na Ur. Mas bien, el a wak padilanti y a enfoca riba e promesa di Jehova. Hebreonan 11:10 ta bisa di Abraham: “E tabata spera e stad cu tin berdadero fundeshi, e stad di cua Dios mes ta e diseñador y constructor.”
21. Compara cu Abraham, cuanto conocemento di e Reino di Dios nos tin, y kico esey ta motiva bo pa haci?
21 E sirbidornan di Jehova awe sa hopi mas cu Abraham tocante e “stad” figurativo ey, esta, e Reino di Dios. Por ehempel, nos sa cu e Reino ta gobernando den cielo y cu pronto lo e trece un fin na e sistema di e mundo aki. Tambe nos sa cu Hesucristo—e Simia di Abraham, priminti for di hopi tempo pasa—awor ta Rey di e Reino ey. Esta un privilegio e lo ta di por mira Abraham ora e resucita! E tempo ey lo e compronde plenamente con Jehova su proposito a cumpli, algo cu prome e tabatin djis un idea vago di dje. Abo lo kier mira Jehova cumpli cu delaster un di su promesanan? Wel, ta importante e ora ey pa bo sigui haci loke Abraham a haci: Demostra un spirito di sacrificio propio, obediencia y gratitud profundo pa cualkier asignacion cu Jehova duna bo. Segun cu bo ta imita e fe di Abraham, e, como tata di tur hende cu tin fe, den un sentido lo bira bo tata tambe!
^ par. 1 E tempo ey, Abraham su nomber tabata Abram. Pero añanan despues, Dios a cambi’e pa Abraham, cu ta nifica “Tata di un Multitud.”—Gen. 17:5.
^ par. 4 Esey tambe tabata e caso cu Abraham. E no tabata yiu mayo, pero toch Bijbel hopi biaha ta menciona e prome cu e otro yiunan di Tare.
^ par. 6 E tempo ey, Sara su nomber tabata Sarai. Pero añanan despues Dios a cambi’e pa Sara, cu ta nifica “Prinses.”—Gen. 17:15.
^ par. 12 Tin experto ta duda si di berdad hende tabata uza camel manso den tempo di Abraham. Pero nan no tin base fuerte pa proba lo contrario. Bijbel ta menciona camel varios biaha entre e propiedadnan di Abraham.—Gen. 12:16; 24:35.


text:
You are here
Tri-Atleta Elite Renze Postma A Sali Pa Un Campo Di Entrenamento Na Bogota, Colombia
ORANJESTAD -- Diahuebs ultimo e hoben tri-atleta Renze Postma a sali pa Bogota, Colombia unda pa 9 siman largo e lo permanence den un campo di entrenamento.
Renze lo entrena hunto cu e atletanan elite di Colombia na Bogota. E atleta Postma lo entrena pa asina adapta na e haltura di e ciudad di Bogota pa den e siguiente simannan restante entrena bou guia profesional. Mester menciona cu despues di e campo di entrenamento na Bogota, e hoben Postma lo biaha pae ciudad di Salinas, Ecuador unda e lo cuminsa prepara su mes pa e prome competencia oficial internacional di e anja aki cual lo ta e 2017 Salinas CAMTRI Triathlon American Cup cu lo tuma lugar na dicho ciudad. Na Salinas, Renze lo hiba 1 siman di preparacion pa despues compete contra e mihonan di e continente America. E campo di entrenamento na Colombia lo fungi como un bon preparacion pa e atleta Postma esaki pa cu su competencia den e CAMTRI Series 2017.
Tras di tur federacion cu ta cumpli cu e exigencianan stipula pa e Comision di Subsidio tin e ayudo financiero necesario pa por cubri tur e gastonan. Comision di Subsidio y Lotto, e loteria di Aruba ta kere fielmente den e atleta cu kier yega na un nivel mas halto. Pesey tambe ta duna e deporte tur sorto di sosten conforme cu e normanan stipula.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di e tri-atleta Renze Postma pa e campo di entrenamento na Bogota, Colombia.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
E storia di e potret di mi tata…un experencia berdad di Checkpoint Color
E potret adhunto ta refleha un famia felis… un mama cu jiu cu pa prome biaha ta bay pasa un dia di tata sin nan tata y casa stima. Lando tabata un casa cu tabata companja y sostene Shirley den tur actividad social. E tabata un tata y guia ehemplar pa su yiu homber. E potret ta nan consuelo ora nan corda riba nan casa y tata. Awo, bo por imagina bo cu tin hende na mundo cu tin tur placa di mundo, pero nunca a conoce nan tata. Nan ta gasta mes tanto placa cu ta necesario pa biaha y sigi e pistanan di nan tata, pero no ta logra. Nos ta bay conta bo un storia cu a pasa berdad.
Di un yiu cu un tata Arubiano di ken no a keda niun potret di su bida. Scucha! Tabata tin un senjorita Mericano jong cu a bin pasa vakantie cerca su famia na Aruba den temponan di Lago. Na Aruba e la enamora di un joncuman Arubiano y una bes na Merca e la ripara cu e tabata na estado. E la scirbi un carta pa su amor, pero nunca a haja contesta. E jiu a nace y despues di tempo e dama a casa cu un Mericano hopi rico cu a adopta e criatura. Mirando cu e mucha no tabata parse un Mericano, semper a cont’e tocante su tata di Aruba cu nunca a laga sa algo di dje. E mucha a bira grandi y a tuma over e empresa di su tata. E tabata hopi exitoso, pero semper e deseo a keda pa un dia por haja sa ‘algo’ di su tata.
E cabayero a bin Aruba y a jega Checkpoint Color, paso nan a tende di e coleccion di potret di antes di defunto Nancho Luidens. Akinan a cuminsa un buskeda pa e potret of ‘algo’ di e tata. E buskeda aki a hib’e serca famia di su tata… Porfin! Ken sa, pero su famianan a conte cu su tata a bay cu un tanker Europa y nunca mas a laga sa nada di dje despues cu su mama a bolbe Merca. Un tanta tabatin algun potret di famia, pero ora cu e la muri, e jiunan a kima tur e potretnan bieuw. Pakico warda cos bieuw. E cabayero a sigui busca, no ta importa cuanto placa e lo tin cu gasta. Placa no ta problema, pero … e potret no ta existi. E bieuwnan cu ainda tabata corda su tata a conte cu e parse su tata hopi. Cuanto gana e tabatin di por experencia esaki su mes. Pero cu tur placa di mundo, e no por cumpra su deseo di mas grandi… ‘e potret di su tata’.
Pa e motibo aki Checkpoint Color ta stimula tur hende pa no tira nan potretnan afo, ni ward’e riba computer so. Paso e por crash… Un potret ta pa conserva…y pa mir’e. Pesey, print’e!